
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	27.05.2026.
	
	Nr. AMD-26-238-rs




	Par satiksmi Ziepniekkalna ielā





Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā Rīgas valstspilsētas pašvaldības Ārtelpas un mobilitātes departamenta un pilnsabiedrības “DTTB” 21.08.2024. noslēgto līgumu Nr. AMD-24-5239-lī “Jāņa Čakstes gatves izbūve no Valdeķu ielas līdz Ziepniekkalna ielai; no Vienības gatves līdz Valdeķu ielai” un ceļu būves firmas SIA “BINDERS” 26.05.2025. iesniegumu par satiksmes ierobežojumiem Ziepniekkalna ielas posmā no Kalētu ielas līdz Rīgas valstspilsētas robežai:

1. Noteikt, ka no 30.05.2026. līdz 20.07.2026. tiek ierobežota transportlīdzekļu satiksme Ziepniekkalna ielā, Rīgā posmā no Kalētu ielas līdz Rīgas valstspilsētas adminstratīvās teritorijas robežai, saskaņā ar satiksmes organizācijas shēmām (pielikumā).

2. Par darbu veikšanu atbildīgs PS “DTTB” atbildīgais būvdarbu vadītājs Edgars Birznieks (tālrunis 29119156; e-pasts: edgars.birznieks@binders.lv).

3. PS “DTTB” no 30.05.2026. līdz 20.07.2026. Ziepniekkalna ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmām;
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5 darbu izpildi saskaņā ar līgumu;
3.6. sabiedriskā transporta satiksmi.

4. Noteikt, ka transportlīdzekļu satiksmi Ziepniekkalna ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Ziepniekkalna ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	A.Klinklāva




	Stoķis 67012708

